
                                                REFERAT DE APROBARE A
PROIECTULUI DE HOTĂRÂRE
 
privind  prelungirea, prin act adiţional ,a contractului de concesiune nr.1 din 01.07.1995   încheiat intre Municipiul Timişoara şi SC DYNA PMD INVEST SRL

        Activitatea SC  DYNA PMD INVEST SRL,conform Cod Caen 9311-activităţi ale bazelor sportive , vizează administrarea complexului sportiv BAZA HELIOS , care cuprinde :trei terenuri de tenis, un teren de fotbal pe material sintetic şi două terenuri de squash pe care societatea, în 13 ani de când a preluat concesiunea , a reuşit să crească gradul de ocupare a terenurilor.
                                           

Descrierea situaţiei actuale :
1.Contractul de concesiune nr.1/01.07.1995 a fost încheiat între Municipiul Timişoara şi SC ELBA SA, având ca obiect :cedarea şi preluarea în concesiune fără licitaţie a terenului prevăzut în CF 19266 , în suprafaţă de 23.679 mp, cu nr. topo 14169/3/1, 8640/4, 8577/3, 8577/4 , situat în Timişoara , str. Rebreanu , pe o perioadă de 25 de ani , în baza HCL nr. 2/24.01.1995
   Prin actul adiţional nr. 1/95, se modifică cap VI –valabilitatea contractului -  art. 12  astfel :”la expirarea termenului, contractul se poate prelungi cu acordul ambelor părţi”
2. Prin actul adiţional nr. 1/01.11.1999, în conformitate cu HCLMT nr. 145/01.06.1999, se modifică cap. II- obiectul contractului , după cum urmează:
“Cap. II Obiectul contractului este cedarea şî prelurea în concesiune fără licitaţie a terenului înscris în CF nr. 19266 în suprafaţă de 7521 mp cu nr. top 14169/3/1/1 situat în B-dul Iosif Bulbuca (fost Liviu Rebreanu) ”
  3. Prin actul adiţional nr. 2/10.07.2007 încheiat în baza contractului de vânzare – cumpărare nr. 716/22.05.2007, se modifică cap. I- părţile contractante din contractul de concesiune 1/01.07.1995, calitatea de concesionar fiindu-i atribuită SC DYNA PMD INVEST SRL, înregistrată la Registrul Comerţului sub  nr. J35/1621/2002, CUI 14934455 şi reprezentată prin dl. Deutsch Petru Martin, aceasta preluând toate drepturile şi obligaţiile ce decurg din contractual de concesiune nr. 1/01.07.1995.   
 
4. Se diminuează suprafaţa concesionată de la 7521 mp la 7218 mp, înscris cartea funciară nr. 421358  Timişoara (CF vechi : 106597),nr. topo 14169/3/1/1  , in conformitate cu act administrativ nr. CIC- 215/15.052014 emis de Municipiul Timişoara-Direcţia Urbanism-SERV. B.D.U. şi Act Administrativ AD-2027/20.12.2012 . conform înscrierii sub semnătură privată nr. declaraţie, din 05.02. 2018

                                        


     Schimbări preconizate şi rezultate aşteptate:

        Prin cererea înregistrată la PMT sub nr. CT 2020-001518/218.05.2020, SC DYNA PMD INVEST SRL solicită aprobarea prelungirii contractului mai sus menţionat.
Ţinând cont de prevederie : 
-art. 13 din actul adiţional nr. 1/1995 din contractul de concesiune nr. 1/1995:
“se acceptă modificarea articolului astfel: la expirarea termenului, contractul se poate prelungi cu acordul ambelor părţi”
· Art. 108, lit.b din OUG nr. 57/2019 privind Codul administrativ: “Consiliile locale şi consiliile judeţene hotărăsc, în condiţiile prevăzute în partea a V-a a prezentului cod,ca bunurile ce aparţin domeniului public sau privat , local sau judeţean, după caz, să fie:
a) Dare în administrarea instituţiilor publice şi regiilor autonome din subordinea unităţii administrativ- teritoriale care le are în proprietate;
b) Concesionate
c) Închiriate
d) Date în folosinţă gratuită instituţiilor de utilitate publică
e) Valorificate prin alte modalităţi revăzute prin lege”
  - Având în vedere că relaţia contractuală s-a desfăşurat în bune condiţii pe  perioada celor 25 (douăzecişicinci) de ani, că alături de Clubul sportiv HELIOS este gazdă pentru turneele de tenis BCR Partener şi turneele organizate de Federaţia Română de tenis, că pe toată perioada de vară , în colaborare cu Helios Bistro, organizează Scoala de Vară, că sunt gazda Cupei României la squash , precum şi adresele eliberate şi ataşate  de la Federaţia Română de squash, Federaţia Română de tenis, rezultă că proiectul societăţii sportiv şi cultural are un puternic impact asupra comunităţii şi are un evident caracter de utilitate publică,  propunem modificarea cap. VI –valabilitatea contractului-din contractul de concesiune nr.1/01.07.1995 şi  prelungirea acestuia  pe o perioadă de 24 ani , respectiv de la data de 01.07.2020 până la data de 30.06.2044.
Propunem modificarea cap. II –Obiectul contractului-din contractul de concesiune nr. 1/1995, art.1, cu referire la rectificarea suprafeţei de la 7521 mp la suprafaţa de de 7218 mp, proprietatea Municipiului Timişoara  -domeniul public,conform CF421328Timişoara.
 Toate celelalte clauze contractuale rămânând neschimbate şi se supune spre dezbatere şi aprobare proiectul de hotărâre, în conformitate cu prevederile -Art.36, alin.1, alin.3,  şi  Art. 108, lit.b din OUG nr. 57/2019 privind Codul administrativ


                                                                          Concluzii:
Având în vedere cele prezentate mai sus , considerăm necesară iniţierea unui proiect de hotărâre  pentru  prelungirea   duratei   din contractul de concesiune  nr.1/1995 cu încă 24 de ani, respectiv cu diferenţa rămasă până la 49 pentru terenul  înscris în CF nr . 421358 Timisoara, (CF vechi : 106597) nr. top 14169/3/1/1  , situat inTimisoara, Str. Liviu  Rebreanu nr. 159, în suprafaţă de de 7218 mp, proprietatea Municipiului Timişoara  , precum şi  modificarea cap. II –Obiectul contractului-din contractul de concesiune nr. 1/1995, art.1, cu referire la rectificarea suprafeţei de la 7521 mp la suprafaţa de de 7218 mp, proprietatea Municipiului Timişoara  -domeniul public,conform CF421328Timişoara.
        
Toate celelalte clauze contractuale rămân  neschimbate. 







PRIMAR                                                                          VICEPRIMAR

